[{"text_idx": "#000001", "text": "Kreeka mu\u0308toloogia on a\u0308a\u0308rmiselt huvitav teema, mida kasutavad filmid, muusika, kunst, raamatud, koomiksid ja ka videoma\u0308ngud va\u0308gagi tihti. Ajal, kui kinodes on \u201cWonder Woman\u201c, tulemas on \u201cGod of War 4\u201d ning kaklusma\u0308ngude so\u0303brad naudivad \u201cInjustice 2\u201c, lisandub veelgi u\u0308ks Vana-Kreeka mu\u0308toloogiline videoma\u0308ng nimega \u201cTheseus\u201c. Tegemist on Playstation VR ma\u0308nguga, mis nagu juba nimi u\u0308tleb, ra\u0308a\u0308gib mu\u0308u\u0308tilisest Vana-Kreeka kuningast, kes on u\u0308ks Ateena linna asutajaid. Temaga on seotud ka kurikuulus lugu labu\u0308rindist ja seda valvavast kurjast minotaurist, kelle nimi ja va\u0308limus muutub vastavalt loo jutustaja fantaasiale. Forge Reply poolt loodud ma\u0308ng annab loole ja\u0308llegi enda unikaalse to\u0303lgenduse, mis koos PSVR kogemusega loob meeldeja\u0308a\u0308va ja nauditava seikluse."}, {"text_idx": "#000002", "text": "\u201cTheseus\u201d on kolmanda isiku vaates VR seiklus, kus ma\u0308ngija vo\u0303tab endale suure kuninga Theseuse rolli. Tegevustik toimub kusagil teispoolsuses, kus reeglid on erinevad ja palju veidraid asju on toimumas. Huvitavat su\u0308mboolikat ta\u0308is lugu on lu\u0308hikene, kuid tempokas ning huvitav, ja\u0308ttes palju ka ma\u0308ngija enda fantaasia hooleks. Theseus leiab tee mu\u0308stilise labu\u0308rindi sisemusse, kus kohtab valgusest olendit nimega Ariadne, kes va\u0308idab ennast olevat minotauri ka\u0308es vangis ning palub kuninga abi enda vabastamiseks. Tumeda atmosfa\u0308a\u0308riga lugu hakkab vaikselt ennast lahti harutama, kui Theseus pidevalt leiab iseenda laipu (jah, lugesid o\u0303igesti), suuri mutanta\u0308mblike ning muidugi majasuuruse minotauri, kes on pika aja jooksul pimedaks ja\u0308a\u0308nud, kuid ko\u0303ik muud meeled to\u0308o\u0308tavad selle to\u0303ttu paremini."}, {"text_idx": "#000003", "text": "Ma\u0308ngija u\u0308lesandeks on liikuda la\u0308bi keerulise labu\u0308rindi, kus iga ruum on selline va\u0308ikene minipuzzle \u2013 kuidas saada kusagilt u\u0308le, kuidas mingit ust avada vo\u0303i midagi eest a\u0308ra po\u0303letada. Mehaaniliselt lihtsakoeline ma\u0308ng panustab keskkonnale, loole ning tugevale atmosfa\u0308a\u0308rile, tekitades momendi, kus na\u0308iteks mo\u0303o\u0303gavo\u0303itlus on konarlik ning ebamugav. Visuaalselt on teos vo\u0303imas, kus meeleolu luuakse muusika ja paigale pandud kaamera asukohtadega, seega VR mo\u0303ttes saab ma\u0308ngija natukene enda pead keerata, ja\u0308ttes mulje, et vo\u0303ib-olla ei olegi see ma\u0308ng loodud ainult VR jaoks. Veidral kombel ei olnud see ma\u0308ng eriliselt o\u0303udne, kuigi kohati tundus, et oleks pidanud olema. On palju pimedaid koridore, kus mingisgused olendid luuravad nurkades ja kuules erinevaid ha\u0308a\u0308li, kuid mingil po\u0303hjusel ja\u0308ttis see mind ku\u0308lmaks. See on saavutus omaette, sest olin u\u0308ksinda kodus enda maamajas keset metsa o\u0308o\u0308sel kell kaks ning u\u0308ldiselt selliselt kardan suhteliselt iga asja, mis ehmatab."}, {"text_idx": "#000004", "text": "Theseuse isikliku po\u0303rgu idee on huvitav, kus pidevalt ma\u0308ngija sureb ja seela\u0308bi o\u0303pib vo\u0303i pigem nagu piinleb lo\u0303putus ringis, tuues sisse labu\u0308rindi analoogia, kus ka minotaur on tegelikult kinni samasuguses lo\u0303putus ja frustreerivas tsu\u0308klis. Kord sureb minotaur, kord sureb Theseus, kuid see ei vii mitte kusagile. Salapa\u0308rane valguseolend saadab segaseid signaale, seega minu jaoks oli pidevalt kusagil kuklas idee, et a\u0308kki ko\u0303ik ei ole nii nagu paistab. Kahjuks on ma\u0308ng liiga lu\u0308hikene. Panin ennast valmis pikemaks sessiooniks, kuid kogu asi kestis natukene alla kolme tunni ja tegelikult saaks selle ko\u0303ik la\u0308bi teha vabalt alla tunni. See on liiga va\u0308he, arvestades, et on juba olemas ja tulemas ta\u0308ispikkasid VR videoma\u0308nge ning antud seikluse eest tahetakse saada ikka omajagu europappi. Sellest tulenevalt saan vo\u0303tta arvustuse kokku selliselt \u2013 hea ja meeldeja\u0308a\u0308v kogemus, kuid sisu mida antake on liiga va\u0308he, seega tasub oodata, kuniks ma\u0308ng maksab vastavalt enda pakutavale kogemusele."}, {"text_idx": "#000005", "text": "+ Huvitav u\u0308lesehitus ja lugu to\u0303mbab kiirelt kaasa"}, {"text_idx": "#000006", "text": "\u2013 VR ei ole tegellikult ma\u0308ngu jaoks eriliselt vajalik"}, {"text_idx": "#000007", "text": "Raiko on eluaegne videoma\u0308ngur ja maailmas tuntud video- ja lauama\u0308ngu kollektsiona\u0308a\u0308r. Matemaatik ja endine ehituse peato\u0308o\u0308vo\u0303tja ja/ning projektijuht on ta\u0308iskohaga rahuvusvaheline meelelahutuse ajakirjanik. Abikaasa ja nelja lapse ko\u0303rvale aega leida pole kerge, kuid suurimaks kireks videoma\u0308ngude juures on JRPG ja kaklusma\u0308ngude z\u030canrid, lauama\u0308ngude puhul strateegia ja deck-building."}, {"text_idx": "#000013", "text": "var js, fjs = d.getElementsByTagName(s)[0];\njs = d.createElement(s); js.id = id;"}]